stanford-oval/wikipedia huggingface dataset:
สมเด็จพระเพทราชา
พระราชกรณียกิจ > ด้านเศรษฐกิจและการค้า > การค้าภายในราชอาณาจักร

ในรัชกาลพระองค์ทรงส่งเสริมการเกษตรกรรมซึ่งเป็นพื้นฐานทางเศรษฐกิจโดยเฉพาะข้าวเป็นผลผลิตหลักทางการเกษตรที่ยังเป็นแหล่งรายได้เข้าพระคลังของราชสำนัก นอกจากการค้าขายภายในราชอาณาจักรแล้วยังส่งสินค้าออกไปค้าขายกับต่างประเทศด้วย ส่วนภาคการผลิตตามหัวเมืองต่างๆ ทั้งในและนอกเขตราชธานีเกิดการขยายตัว มีชาวเมืองนำสินค้าบรรทุกเกวียนออกขายโดยเฉพาะพ่อค้าชาวมอญ และเขมร ส่วนพ่อค้าชาวจีน ชวา และมลายูได้สร้างตึกอาคารขึ้นมากมายเพื่อใช้เป็นคลังสินค้า และสถานที่จำหน่าย
ย่านการค้าภายในราชอาณาจักรที่สำคัญ เช่น ย่านป่ามะพร้าว ย่านป่าผ้า ย่านป่าตะกั่ว ย่านป่าผ้าเหลือง ย่านป่าขนม ตลาดบก และตลาดน้ำ เป็นต้น ส่วนสินค้าที่มีการขยายตัว มีการอุปโภคบริโภคอย่างมากในรัชกาลพระองค์ เช่น เครื่องเงินเครื่องทอง เครื่องประดับ ผ้าต่างๆ กระดาษข่อย สมุดดำ สมุดขาว สินค้าประเภทอาหาร กระเบื้องมุงหลังคา กระบุง ตะกร้า เป็นต้น
พระราชกรณียกิจ > ด้านศิลปวัฒนธรรม

สมเด็จพระเพทราชาเมื่อได้ขึ้นครองราชสมบัติพระมหากษัตริย์ต้นราชวงศ์บ้านพลูหลวงนั้น ทรงเจริญพระราชกรณียกิจตามโบราณราชเพณีดั้งเดิม ทรงทำนุบำรุงพระศาสนา สร้างบูรณปฏิสังขรณ์พระอาราม พระอุโบสถ พระวิหาร พระมหาเจดีย์หลายแห่ง รวมทั้งสร้างปราสาทในรัชกาลพระองค์ เช่น
วัดบรมพุทธาราม เป็นพระอารามหลวงประจำราชวงศ์บ้านพลูหลวง โปรดเกล้าฯ ให้สร้างในปีแรกที่ได้ขึ้นครองราชย์ ณ บริเวณบ้านหลวงป่าตองซึ่งเคยเป็นนิวาสสถานเดิมของพระองค์
วัดพระยาแมน หรือวัดพญาแมน โปรดเกล้าฯ ให้สร้างปฏิสังขรณ์ขึ้นเมื่อ พ.ศ. 2233 ในพงศาวดารมีบันทึกไว้ว่า
"ในปีมะเส็งก่อนนั้น สมเด็จพระเจ้าแผ่นดินทรงพระราชดำริถึงคุณพระอาจารย์เจ้าอธิการวัดพระยาแมน ซึ่งได้ถวายพยากรณ์ไว้ว่า จะได้เสวยราชสมบัติ แต่ยังทรงผนวชเป็นภิกษุภาวะอยู่ในวัดพระยาแมนนั้น และพระผู้เป็นเจ้าทำนายแม่นนัก"
วัดบ้านป่าตอง
วัดโพธาราม (ชื่อเดิมในรัชกาลสมเด็จพระเพทราชา) หรือวัดพระเชตุพนวิมลมังคลารามราชวรมหาวิหารในปัจจุบัน สร้างระหว่างปี พ.ศ. 2231-2246 รัชกาลสมเด็จพระเพทราชา
วิหารพระมงคลบพิตร สมเด็จพระเพทราชาโปรดให้มีการปฏิสังขรณ์ทำนุบำรุงเพิ่มเติมในรัชกาลพระองค์
พระวิหารพระพุทธไสยาสน์
วัดโพธิ์ประทับช้าง จ.พิจิตร สร้างเมื่อปี พ.ศ. 2244 (สมเด็จพระเจ้าสุริเยนทราธิบดีโปรดให้เริ่มสร้างเมื่อปลายรัชกาลสมเด็จพระเพทราชา)
วัดใหญ่สุวรรณาราม จ. เพชรบุรี สร้างปฏิสังขรณ์เมื่อปี พ.ศ. 2245
วัดปราสาท
วัดพรหมกระสาย
พระที่นั่งบรรยงค์รัตนาสน์ (พระที่นั่งท้ายสระ) สมเด็จพระเพทราชาโปรดให้สร้างขึ้นเมื่อปี พ.ศ. 2231 ในปีที่เสวยราชสมบัติ ตั้งอยู่บนเกาะกลางสระน้ำทางข้างหลังเป็นปราสาทจตุรมุข ทรงใช้เป็นที่ประทับฝ่ายใน และยังใช้เป็นที่สำราญพระราชอิริยาบถ
พระที่นั่งทรงปืน โปรดให้สร้างพร้อมศาลาลูกขุน ในพระราชวังหลวงไว้เป็นท้องพระโรงสำหรับเสด็จออกว่าราชการ
ตำหนักสมเด็จพระพุทธโฆษาจารย์ วัดพุทไธศวรรย์ จ.พระนครศรีอยุธยา เป็นตำหนักสองชั้นเขียนภาพลายจิตรกรรม เช่น จิตรกรรมพระสุวรรณสามถูกศร จิตรกรรมไตรภูมิ จิตรกรรมทศชาติชาดก จิตรกรรมมารผจญ จิตรกรรมรามเกียรติ์ จิตรกรรมขบวนพยุหยาตราทางสถลมารค เป็นต้น สมเด็จพระเพทราชาโปรดให้สร้างเพื่ออุทิศถวายสมเด็จพระพุทธโฆษาจารย์ พระอาจารย์ของพระองค์ เป็นพระภิกษุชั้นผู้ใหญ่ฝ่ายอรัญญวาสีซึ่งเคยถวายวิสัชนาอัฏฐธรรมปัญหา 8 ข้อ ในปี พ.ศ. 2233
ประเพณีรำพระแสงของ้าวบนกระพองช้าง มีขึ้นครั้งแรกในรัชกาลสมเด็จพระเพทราชาซึ่งพระองค์ทรงพระปรีชาสามารถในการช้างมาก เมื่อคราวเสด็จประพาสนมัสการพระพุทธบาทสระบุรี ทรงยืนขึ้นรำพระแสงขอเหนือกระพองข้างต้นเพื่อบวงสรวงพระพุทธบาท จึงกลายเป็นราชประเพณีที่กษัตริย์ทุกพระองค์เมื่อเสด็จประพาสนมัสการพระพุทธบาทสระบุรี ทรงร่ายรำพระแสงของ้าวบนกระพองช้างถวายทุกพระองค์ ปรากฏใน พระราชพงศาวดารกรุงเก่า ฉบับหลวงประเสริฐ ตอนแผ่นดินสมเด็จพระมหาบุรุษ (พระเพทราชา) ว่า
"แถวเถื่อนพันลึกอธิกด้วยนานาพรรณพฤกษาชาติ บ้างเผล็ดดอกออกผลกล่นกลาดดูตระการตา ก็เสด็จยาตราพลากรทวยหาญไปโดยลำดับสถลมารควิถีสิ้นทาง ๕๕๐ เส้น ก็บรรลุเชิงเขาสุวรรณบรรพต  จึงให้หยุดกระบวนแห่แหนทั้งปวงแล้ว สมเด็จพระเจ้าอยู่หัวก็ทรงพระแสงของ้าวเหนือตระพองช้างต้นสิ้นวารสามนัด บูชาพระพุทธบาทโดยพระราชประเพณีเสร็จแล้วก็บ่ายพระคชาธารโดยมารควิถี กำหนดทาง ๕๐ เส้น ถึงพระราชนิเวศน์ธารเกษม เสด็จลงสู่เกยแล้ว ๆ เสด็จเข้าประทับแรม ณ พระตำหนักนั้น"
นอกจากนี้พระองค์ยังทรงปฏิสังขรณ์วัดที่สร้างขึ้นในรัชกาลสมเด็จพระราเมศวร เช่น วัดบุรบาริม วัดชังคะยี วัดรัตนาปราสาท เป็นต้น
พระราชกรณียกิจ > วรรณกรรมในรัชกาล

งานวรรณกรรมในรัชสมัยของพระองค์นั้นไม่ปรากฏวรรณกรรมที่นับว่าเป็นงานชิ้นเอกใดๆ มีเพียงแต่วรรณกรรมชิ้นย่อม และกฎหมายบางลักษณะเท่านั้น เช่น
พระตำราบรมราชูทิศเพื่อกัลปนา สมัยสมเด็จพระเพทราชา
กุสลวินิจฺฉยกถา เป็นคัมภีร์ใบลานอักษรขอมและภาษาบาลีสมัยอยุธยาตอนปลายคล้อยมาทางสมัยรัตนโกสินทร์ แต่งขึ้นโดยสมเด็จพระสังฆราชสมัยอยุธยาเพื่อเทศน์หน้าพระที่นั่งเมื่อปี พ.ศ. 2232 รัชกาลสมเด็จพระเพทราชา เนื้อหาคำภีร์อธิบายถึงเรื่อง กุศลดีชั่ว ถูกผิด ควรไม่ควร ซึ่งกรมศิลปากรได้สำรวจค้นพบคัมภีร์ใบลานฉบับดังกล่าวที่วัดไก่เตี้ย เขตตลิ่งชัน กรุงเทพมหานคร เมื่อวันที่ 1 สิงหาคม 2565 ลงทะเบียนเป็นคัมภีร์ใบลาน เลขที่ วกต.๔๗/๑
อัฏฐธรรมปัณหาของสมเด็จพระเพทราชา วรรณกรรมประเภทความเรียงร้อยแก้วแต่งเมื่อราว พ.ศ. 2233 เป็นวรรณกรรมที่สมเด็จพระเพทราชาดำรัสถามสมเด็จพระพุทธโฆษาจารย์เมื่อ ณ วันอังคาร เดือนแปด ขึ้นค่ำหนึ่ง ปีมะเมีย โทศก จุลศักราช ๑๐๕๒ ให้เฉลยปัญหาปริศนาธรรม 8 ข้อดังต่อไปนี้ "๑ ทางใหญ่อย่าเที่ยวจร ๒ ลูกอ่อนอย่าอุ้มรัด ๓ หลวงเจ้าวัดอย่าให้อาหาร ๔ ไม้โกงอย่าทำกงวาน ๕ ช้างสารอย่าผูกกลางเมือง ๖ ถ้าจะให้เปนลูกให้เอาไฟสุมต้น ๗ ถ้าจะให้ล่มบันทุกแต่เบา ๘ ถ้าจะให้เรียนโหราให้ฆ่าอาจารย์ทั้ง ๔ เสีย" และสมเด็จพระพุทธโฆษาจารย์ได้เฉลยคำวิสัชนานั้น นับได้ว่าเป็นงานพระนิพนธ์ของสมเด็จพระเพทราชา
พระกฐินวนิจฉัยกถา สมเด็จพระพุทธโฆษาจารย์ ถวายวิสัชนา
กฎหมายลักษณะมูลคดีวิวาท ว่าด้วยตัดสินปันหมู่ ตั้งเมื่อปีชวด จุลศักราช ๑๐๕๒ (แต่กฎหมายตราสามดวงใช้ชื่อว่า "ไวยการบานแผนก")
กฏ ๒๖ ข้อ ว่าด้วยจารีตนครบาล
กฎหมาย ๓๖ ข้อ บท ๑ ปีวอก จุลศักราช ๑๐๕๔
กฎหมายลักษณะตระลาการ (ตุลาการ) เพิ่มเติม ปีชวด จุลศักราช ๑๐๕๘
พระราชกฤษฎีกาให้จัดคนสังกัดวัดในจังหวัดพัทลุง ปีขาล พ.ศ. ๒๒๔๒ พบที่เมืองพัทลุง พระราชกฤษฎีกานี้เขียนด้วยเส้นดินสอดำบนกระดาษข่อยมีจำนวน 2 ฉบับ ฉบับหนึ่งเขียนเป็นภาษาไทย อีกฉบับเขียนเป็นภาษาเขมรแต่ข้อความเป็นความหมายเดียวกันทั้งสองฉบับ
พระมเหสี

สมเด็จพระเพทราชามีพระมเหสีสำคัญ ๆ อยู่ 4 พระองค์ ได้แก่
กรมพระเทพามาตย์ (กัน) พระมเหสีเดิมในพระเพทราชาเป็นผู้อภิบาลพระเจ้าเสือตั้งแต่ยังทรงพระเยาว์ภายหลังได้ขึ้นเป็นที่กรมพระเทพามาตย์
กรมหลวงโยธาเทพ หรือ มเหสีฝ่ายซ้าย - พระราชธิดาในสมเด็จพระนารายณ์มหาราช มีพระราชโอรสคือตรัสน้อย ซึ่งทรงสนใจทางด้านการศึกษาในหลายๆแขนงวิชา ช่วงหลังย้ายตามพระราชมารดาไปอยู่ ณ พระตำหนักใกล้วัดพุทไธศวรรย์
กรมหลวงโยธาทิพ หรือ มเหสีฝ่ายขวา - พระขนิษฐาในสมเด็จพระนารายณ์มหาราช มีพระราชโอรสคือเจ้าพระขวัญ (กรมพระราชวังบวรสำเร็จโทษด้วยท่อนจันทน์)
นางกุสาวดี พระธิดาพญาแสนหลวง เจ้าผู้ครองนครเชียงใหม่ เดิมเป็นสนมในสมเด็จพระนารายณ์มหาราช แต่หลังจากนางตั้งครรภ์ ได้ทรงยกให้เป็นภรรยาของสมเด็จพระเพทราชา พระราชโอรสกับสมเด็จพระนารายณ์นั้นต่อมาได้ขึ้นครองราชเป็นสมเด็จพระเจ้าสุริเยนทราธิบดี (พระเจ้าเสือ)
พระบรมราชอิสริยยศและพระเกียรติยศ > พระบรมราชอิสริยยศ

เจ้าพระยาสุรศรี
พระเพทราชาธิบดี ศรีสุริยาภิชาติสุริยวงศ์ องค์สมุหพระคชบาล
สมเด็จพระมหาบุรุษ วิสุทธิเดชอุดม บรมจักรพรรดิศร บรมนาถบพิตร สมเด็จพระพุทธเจ้าอยู่หัว
สมเด็จพระมหาบุรุษ วิสุทธิเดชอุดม บรมจักรพรรดิเจ้าภิภพกรุงเทพพระมหานคร บวรทวาราวดีศรีอยุธยามหาดิลกภพนพรัตนราชธานีบุรีรมย์ อุดมพระราชนิเวศน์มหาสถาน (พ.ศ. 2231 – พ.ศ. 2246)
พระบรมราชอิสริยยศและพระเกียรติยศ > พระพุทธรูปประจำพระองค์

พระพุทธรูปปางปลงพระกรรมฐาน (ปางชักผ้าบังสุกุล) เป็นพระพุทธรูปความสูงองค์พระ 21 ซม. ความสูงจากฐานถึงพระรัศมี 33 ซม. ในรูปอิริยาบทยืนห้อยพระหัดถ์ขวาทับพระหัดถ์ซ้าย พระหัตถ์ซ้ายทรงธารพระกร ทอดพระเนตรลงเบื้องต่ำอันเป็นกิริยาพิจารณาดูอสุภะ พระบาทสมเด็จพระนั่งเกล้าเจ้าอยู่หัวโปรดเกล้าฯ ให้สร้างขึ้น ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้หล่อฐานชั้นล่างแล้วให้กะไหล่ทอง (เคลือบโลหะด้วยทองแดง) พร้อมจารึกข้อความ เพื่ออุทิศพระราชกุศลถวายพระธาดาธิเบศร์ (สมเด็จพระเพทราชา) ปัจจุบันประดิษฐาน ณ หอราชกรมานุสร วัดพระศรีรัตนศาสดาราม
พระบรมราชานุสรณ์ > สถานที่อันเนื่องด้วยพระนาม

ถนนเพทราชา (Thanon Petracha) อำเภอเมืองลพบุรี จังหวัดลพบุรี
ห้องประชุมพระเพทราชา อาคารรัตนเทพสตรี มหาวิทยาลัยราชภัฏเทพสตรี จังหวัดลพบุรี
ในวัฒนธรรมสมัยนิยม

มีการนำพระราชประวัติของสมเด็จพระเพทราชามาสร้างเป็นสื่อเพื่อความบันเทิงหลายครั้ง รวมทั้งงานวรรณกรรม นวนิยายทั้งไทย และต่างประเทศ ได้แก่
ในวัฒนธรรมสมัยนิยม > วรรณกรรมและนวนิยายอิงประวัติศาสตร์ > วรรณกรรมไทย

ข้ามสมุทร นวนิยายอิงประวัติศาสตร์ แต่งโดยวิษณุ เครืองาม กล่าวถึงพระเพทราชาทำรัฐประหารล้มอำนาจสมเด็จพระนารายณ์และสถาปนาราชวงศ์บ้านพลูหลวง
เพชรพระนารายณ์ (ตอนอวสานพระนารายณ์) นวนิยายอิงประวัติศาสตร์แต่งโดย หลวงวิจิตรวาทการ (กิมเหลียง) มีเหตุการณ์พระเพทราชาปราบดาภิเษกขึ้นครองราชสมบัติล้มราชบัลลังก์สมเด็จพระนารายณ์มหาราช
ในวัฒนธรรมสมัยนิยม > วรรณกรรมและนวนิยายอิงประวัติศาสตร์ > วรรณกรรมต่างประเทศ

Louis XIV et le Siam (พระเจ้าหลุยส์ที่ 14 กับกรุงสยาม) งานเขียนเชิงประวัติศาสตร์แต่งโดย Dirk Van der Cruysse นักประวัติศาสตร์ชาวเบลเยี่ยม กล่าวถึงพระเพทราชาสร้างความขัดแย้งในขบวนราชทูตและกองทหารของฝรั่งเศส
Pour la plus grande gloire de Dieu (รุกสยาม ในพระนามของพระเจ้า) นวนิยายอิงประวัติศาสตร์ตีพิมพ์ในประเทศฝรั่งเศสแต่งโดย มอร์กาน สปอร์แตช นักเขียนร่วมสมัยชาวฝรั่งเศส มีตัวละครสมเด็จพระเพทราชาผู้ก่อกบฏผู้กอบกู้แผ่นดินสยาม
ฟอลคอน Phaulkon นวนิยายอิงประวัติศาสตร์ แต่งโดย วิลเลียม ดัลตัน มีตัวละครชื่อ พระเพทราชา กล่าวถึงเหตุการณ์การก่อกบฏยึดพระราชอำนาจและประหารชีวิตพระยาวิไชเยนทร์ (คอนสแตนติน ฟอลคอน)
Le Ministre des moussons (ฟอลคอนแห่งอยุธยา) นวนิยายชีวิตเจ้าพระยาวิไชเยนทร์ กล่าวถึงพระเพทราชาได้เจรจาเพื่อให้กองทหารฝรั่งเศสยอมแพ้
ในวัฒนธรรมสมัยนิยม > ฉันทลักษณ์

บทละครร้องเรื่อง ขบถธรรมเถียรในพระราชพงษาวดารไทยแผ่นดินพระธาดาธิเบศร์ ปีชวด จุลศักราช ๑๐๔๖ (ประเสริษฐ์อักษรรจนาสำหรับลครหลวงนฤมิตร์) ร.ศ. ๑๒๙ พระเจ้าบรมวงศ์เธอ กรมพระนราธิปประพันธ์พงศ์ทรงนิพนธ์ เมื่อ พ.ศ. 2454
นิตยสารพลอยแกมเพชร ปรากฏคำกลอนกล่าวถึงพระเพทราชา ดังบทกลอนว่า
| 0 | 1 | 2 |
| --- | --- | --- |
| ๏ คิดพลางทางพระองค์ทรงโปรดเกศ |  | เรียกพระเพทราชามาต่อสอง |
| ตรัสตรึกปรึกษาบัญชารอง |  | รับสนองบรมนาถราชทาน ฯ |
— พลอยแกมเพชร, 11-12: 204.
ในวัฒนธรรมสมัยนิยม > ละคร

บุพเพสันนิวาส และ  พรหมลิขิต  ละครโทรทัศน์อิงประวัติศาสตร์ออกฉายครั้งแรกทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "พ่อทองคำ" หรือ "คุณพระเพทราชา" ที่ภายหลังปราบดาภิเษกเป็นสมเด็จพระเพทราชา ขึ้นครองราชย์เป็นพระเจ้ากรุงศรีอยุธยา รับบทโดย ศรุต วิจิตรานนท์
ในวัฒนธรรมสมัยนิยม > ภาพยนตร์

พระเจ้าเสือ พันท้ายนรสิงห์ ภาพยนตร์ไทยอิงประวัติศาสตร์ออกฉายเมื่อ พ.ศ. 2525 มีตัวละคร สมเด็จพระเพทราชา รับบทโดย สมชาย อาสนจินดา
พันท้ายนรสิงห์ ภาพยนตร์ไทยอิงประวัติศาสตร์ออกฉายเมื่อ พ.ศ. 2558 มีตัวละคร สมเด็จพระเพทราชา รับบทโดย สมภพ เบญจาธิกุล
อโยธยา มหาละลวย เป็นภาพยนตร์แนวแอ็กชั่นออกฉายเมื่อวันที่ 2 ธันวาคม พ.ศ. 2564 มีตัวละครชื่อ ออกญาคชบาล รับบทโดย ศรุต วิจิตรานนท์ มีบทบาทในการกวาดล้างสายเลือดยามาดะ
ศรีอโยธยา ภาค 2 มีตัวละครชื่อ สมเด็จพระเพทราชา รับบทโดย หม่อมราชวงศ์มงคลชาย ยุคล
ในวัฒนธรรมสมัยนิยม > ตำนาน เรื่องเล่า

ตำนานชายนอนหลับ ประวัติวัดกุฎีทอง เป็นตำนานที่ชาวกุฎีทองเล่าประวัติของวัดกุฎีทองต่อกันมาหลายชั่วอายุคน กล่าวถึง ชายชื่อ สิงห์ มีความสามารถในการเลี้ยงช้างได้เดินทางผ่านมาแล้วนอนหลับที่วัดแห่งนี้จะเดินทางต่อไปยังกรุงศรีอยุธยาเพื่อสมัครเป็นทหารในกองช้าง เจ้าอาวาสวัดเซิงหวาย (ชื่อเดิมของวัดกุฎีทอง) กล่าวกับนายสิงห์ว่า ต่อไปจะได้เป็นใหญ่เป็นโตในแผ่นดิน ซึ่งกาลต่อมาคือ สมเด็จพระเพทราชา
เสลี่ยงพระเพทราชา วัดกุฎีทอง จังหวัดสุพรรณบุรี ชาวบ้านกุฎีทองเชื่อกันว่าเป็นเสลี่ยงที่สมเด็จพระเพทราชาทรงใช้เป็นพระราชยานเมื่อคราวเสด็จสมโภชเฉลิมฉลองสร้างกุฏิวัดเซิงหวายแล้วทรงเปลี่ยนชื่อวัดเซิงหวายเป็นชื่อวัดกุฎีทอง
ดูเพิ่ม

รายพระนามพระมหากษัตริย์ไทย
ภาพกระบวนเชิญพระบรมศพสมเด็จพระเพทราชา
แหล่งข้อมูลอื่น

หอจดหมายเหตุแห่งชาติอินโดนีเซีย (ANRI) และมูลนิธิควตส์ (The Corts Foundation) เนเธอร์แลนด์, (เผยแพร่). (2018, ตุลาคม). สาส์นทางการทูตระหว่างราชอาณาจักรสยามกับกรุงปัตตาเวียในช่วงคริสต์ศตวรรษที่17-18.
| ก่อนหน้า |  | สมเด็จพระเพทราชา |  | ถัดไป |
| --- | --- | --- | --- | --- |
| สมเด็จพระนารายณ์มหาราช (ราชวงศ์ปราสาททอง) (พ.ศ. 2199 - 2231) |  |   พระเจ้ากรุงศรีอยุธยา (ราชวงศ์บ้านพลูหลวง)   (พ.ศ. 2231 - 2246) |  | สมเด็จพระเจ้าสุริเยนทราธิบดี  (ราชวงศ์บ้านพลูหลวง) (พ.ศ. 2246 - 2251) |
บ้านโพธิ์หลวง (บ.โพธิ์หลวง) (ต่อมาเรียกว่า บ้านพลูหลวง) ตั้งอยู่ทิศเหนือของเมืองสุพรรณบุรี ในแผนที่เมืองสุพรรณบุรีจัดทำขึ้นในสมัยรัชกาลที่ 5 (พ.ศ. 2438–2440)
ตึกพระเจ้าเหา เขตพระราชฐานชั้นนอก ภายในพระราชวังพระนารายณ์ราชนิเวศน์ สถานที่ที่พระเพทราชากับหลวงสรศักดิ์ใช้เป็นที่ประชุมขุนนาง ออกว่าราชการ และวางแผนกระทำการรัฐประหารยึดอำนาจสมเด็จพระนารายณ์
กองทหารสยามปิดล้อมป้อมวิชเยนทร์ซึ่งทหารฝรั่งเศสยึดไว้เป็นที่มั่น ระหว่างการปฏิวัติภายใต้การนำของพระเพทราชาในปี พ.ศ. 2231
การโจมตีของกองทัพชาวสยามกับกองทัพฝรั่งเศสที่ทวาย
พระเพทราชา (วัย ๕๖ พรรษา) ตามจินตนาการของจิตรกร (ม. วรพินิต) บนฐานของภาพจิตรกรรม วัดยม อยุธยา
รีไลฟ์

| --- | --- |
รีไลฟ์
リライフ
ชื่อภาษาอังกฤษ: ReLIFE
แนว: เสี้ยวหนึ่งของชีวิต จินตนิมิต บันเทิงคดีแนววิทยาศาสตร์
มังงะ
เขียนโดย: ยาโยอิโซ
สำนักพิมพ์: เอ็นเอชเอ็น เพลย์อาร์ต (ออนไลน์)  เอิร์ธสตาร์ เอ็นเตอร์เทนเมนท์
อนิเมะ
กำกับโดย: โคซากะ ซาโตรุ
สตูดิโอ: ทีเอ็มเอสเอ็นเตอร์เทนเมนต์
ภาพยนตร์คนแสดง
 รีไลฟ์ (ภาพยนตร์) 
รีไลฟ์ (ญี่ปุ่น: リライフ; โรมาจิ: Riraifu) เป็นการ์ตูนญี่ปุ่นแนวจินตนิมิตและบันเทิงคดีแนววิทยาศาสตร์ เรื่องและภาพโดย ยาโยอิโซ เผยแพร่บนเว็บการ์ตูน comico ตั้งแต่วันที่ 12 ตุลาคม พ.ศ. 2556 ถึงวันที่ 16 มีนาคม พ.ศ. 2561 และได้รับการรวมเล่มตีพิมพ์โดยเอิร์ธสตาร์ เอ็นเตอร์เทนเมนท์ ต่อมาได้รับการดัดแปลงเป็นการ์ตูนโทรทัศน์โดยทีเอ็มเอสเอ็นเตอร์เทนเมนต์ออกอากาศตั้งแต่วันที่ 2 กรกฎาคม - 24 กันยายน พ.ศ. 2559 จำนวน 13 ตอน และยังมีภาพยนตร์คนแสดงที่ดัดแปลงจากการ์ตูนในชื่อเดียวกันซึ่งเข้าฉายใน พ.ศ. 2560
เนื้อเรื่องย่อ

เรื่องราวเกี่ยวกับไคซากิ อาราตะ หนุ่มตกงานอายุ 27 ปี ได้พบกับโยอะเค เรียว โดยได้รับเลือกรับการทดลองในโครงการรีไลฟ์โดยย้อนกลับไปใช้ชีวิตวัยรุ่นในโรงเรียนมัธยมปลายอีกครั้งรวมถึงเติมเต็มสิ่งที่ขาดหายจากการดำเนินชีวิตที่ผ่านมาอีกด้วย
ตัวละคร > ผู้ทดลองและฝ่ายสนับสนุนของโครงการรีไลฟ์

ไคซากิ อาราตะ (ญี่ปุ่น: 海崎 新太; โรมาจิ: Kaizaki Arata)
ฮิชิโระ จิสึรุ (ญี่ปุ่น: 日代 千鶴; โรมาจิ: Hishiro Chizuru)
โยอะเค เรียว (ญี่ปุ่น: 夜明 了; โรมาจิ: Yoake Ryō)
โอโนยะ อัน (ญี่ปุ่น: 小野屋 杏; โรมาจิ: Onoya An)
ตัวละคร > โรงเรียนมัธยมปลายอาโอบะ > นักเรียน

คะริว เรนะ (ญี่ปุ่น: 狩生 玲奈; โรมาจิ: Kariu Rena)
โอกะ คาซุโอมิ (ญี่ปุ่น: 大神 和臣; โรมาจิ: Ōga Kazuomi)
ทามะไร โฮโนกะ (ญี่ปุ่น: 玉来 ほのか; โรมาจิ: Tamarai Honoka)
อาซาจิ โนบุนากะ (ญี่ปุ่น: 朝地 信長; โรมาจิ: Asaji Nobunaga)
อินุไค อากิระ (ญี่ปุ่น: 犬飼 暁; โรมาจิ: Inukai Akira)
ตัวละคร > โรงเรียนมัธยมปลายอาโอบะ > ครู

อะมัตสึ โคโคโระ (ญี่ปุ่น: 天津 心; โรมาจิ: Amatsu Kokoro)
อุสะ โคชิ (ญี่ปุ่น: 宇佐 浩史; โรมาจิ: Usa Kōshi)
อินุไค สุมิเระ (ญี่ปุ่น: 犬飼 すみれ; โรมาจิ: Inukai Sumire)
ตัวละคร > คนอื่นๆ

ไซกิ มิจิรุ (ญี่ปุ่น: 佐伯みちる; โรมาจิ: Saiki Michiru)
สื่อ > มังงะ

รีไลฟ์ได้รับการเผยแพร่บนเว็บการ์ตูน comico ตั้งแต่วันที่ 12 ตุลาคม พ.ศ. 2556 และได้รับการรวมเล่มในปี พ.ศ. 2557 สำหรับในประเทศไทยได้รับการเผยแพร่ผ่านเว็บเว็บการ์ตูน comico โดยทำการแปลจากภาษาญี่ปุ่นเป็นภาษาไทยตั้งแต่วันที่ 24 เมษายน พ.ศ. 2559 โดยอัพเดทในทุกวันเสาร์ของแต่ละสัปดาห์
สื่อ > อนิเมะ

รีไลฟ์ได้รับการประกาศจากเว็บการ์ตูนเมื่อวันที่ 13 กุมภาพันธ์ พ.ศ. 2559 ว่าจะได้รับการทำเป็นการ์ตูนโทรทัศน์โดยมีกำหนดออกอากาศในวันที่ 1 กรกฎาคม พ.ศ. 2559 จำนวน 13 ตอน ผลิตโดยทีเอ็มเอสเอ็นเตอร์เทนเมนต์
แหล่งข้อมูลอื่น

รีไลฟ์ (มังงะ) ที่ comico (ญี่ปุ่น)
รีไลฟ์ (มังงะ) ที่ comico (ไทย)
เว็บไซต์ทางการของอนิเมะ
โตเกียวกูล

| --- | --- |
โตเกียวกูล
หน้าปกของมังงะ โตเกียวกูล เล่ม 1 ในฉบับภาษาไทย
東京喰種 / トーキョーグール-
แนว: ต่อสู้, ดิบ, ดราม่า
มังงะ
เขียนโดย: ซุย อิชิดะ
สำนักพิมพ์:  ชูเอชะ    Viz Media    สยามอินเตอร์มัลติมีเดีย
นิตยสาร: ยังค์จัมป์รายสัปดาห์
กลุ่มเป้าหมาย: เซเน็ง
ตีพิมพ์ตั้งแต่: 8 กันยายน พ.ศ. 2554 – 18 กันยายน พ.ศ. 2557
จำนวนเล่ม: 14 เล่ม
อนิเมะโทรทัศน์
โตเกียวกูล
กำกับโดย: ชุเฮ โมะริตะ
เขียนบทโดย: ชูจิ มะกะซะโนะ
ดนตรีโดย: ยุตะกะ ยะมะดะ
สตูดิโอ: สตูดิโอปิเอโร
เครือข่าย: Tokyo MX, TVA, TVQ, TVO, AT-X, Dlife
ฉาย:  3 กรกฎาคม  –  18 กันยายน พ.ศ. 2557
ตอน: 12 ตอน
อนิเมะโทรทัศน์
โตเกียวกูล √A
กำกับโดย: ชุเฮ โมะริตะ
เขียนบทโดย: ชูจิ มะกะซะโนะ
สตูดิโอ: สตูดิโอปิเอโร
เครือข่าย: Tokyo MX
ฉาย:  8 มกราคม  –  26 มีนาคม พ.ศ. 2558
ตอน: 12 ตอน
มังงะ
โตเกียวกูล [แจ็ค]
เขียนโดย: ซุย อิชิดะ
สำนักพิมพ์: ชูเอชะ
นิตยสาร: Jump Live
ตีพิมพ์ตั้งแต่: สิงหาคม พ.ศ. 2556 – ตุลาคม พ.ศ. 2556
จำนวนเล่ม: 1
มังงะ
โตเกียวกูล:รี
เขียนโดย: ซุย อิชิดะ
สำนักพิมพ์:  ชูเอชะ    สยามอินเตอร์มัลติมีเดีย
นิตยสาร: ยังค์จัมป์รายสัปดาห์
กลุ่มเป้าหมาย: เซเน็ง
ตีพิมพ์ตั้งแต่: 16 ตุลาคม พ.ศ. 2557 – 5 กรกฎาคม พ.ศ. 2561
จำนวนเล่ม: 16 เล่ม
อนิเมะโทรทัศน์
โตเกียวกูล:รี
กำกับโดย: โทชิโนริ วะตะนะเบะ
เขียนบทโดย: ชูจิ มะกะซะโนะ
สตูดิโอ: สตูดิโอปิเอโร
เครือข่าย: Tokyo MX
ฉาย:  3 เมษายน  –  25 ธันวาคม พ.ศ. 2561
ตอน: 24 ตอน
โตเกียวกูล (ญี่ปุ่น: 東京喰種; โรมาจิ: Tōkyō Gūru) เป็นการ์ตูนญี่ปุ่นแนวเซเน็ง โดย ซุย อิชิดะ ซึ่งได้รับการตีพิมพ์ลงในนิตยสาร ยังค์จัมป์รายสัปดาห์ ของสำนักพิมพ์ชูเอชะ ระหว่างปี พ.ศ. 2554–2557 ซึ่งฉบับมังงะมีอยู่ด้วยกันทั้งหมด 14 เล่ม ต่อมา ได้ถูกนำไปสร้างเป็นอนิเมะ โดยสตูดิโอปิเอโรซึ่งมีอยู่สี่ภาคหลัก และตอนพิเศษอีกสองตอน ดังนี้
- โตเกียวกูล (Tokyo Ghoul)  ออกอากาศระหว่าง กรกฎาคม–กันยายน พ.ศ. 2557
- โตเกียวกูล √A (Tokyo Ghoul √A)  ออกอากาศระหว่าง มกราคม–มีนาคม พ.ศ. 2558
- โตเกียวกูล [แจ็ค] (Tokyo Ghoul［JACK］)  ออกอากาศแบบตอนเดียวใน วันที่ 30 กันยายน 2558
- โตเกียวกูล [ปินโตะ] (Tokyo Ghoul［PINTO］)  ออกอากาศแบบตอนเดียวใน วันที่ 25 ธันวาคม 2558
- โตเกียวกูล:รี (Tokyo Ghoul:Re)  ออกอากาศระหว่าง เมษายน-มิถุนายน พ.ศ. 2561
- โตเกียวกูล:รี ซีซัน 2 (Tokyo Ghoul:re 2nd Season)  ออกอากาศระหว่าง ตุลาคม-ธันวาคม พ.ศ 2561
ในประเทศไทย เรี่องนี้ได้ลิขสิทธิ์ฉบับมังงะโดยสยามอินเตอร์มัลติมีเดีย ได้สิทธิ์การจัดจำหน่ายทั้งภาคแรก และภาค รี ส่วนฉบับอนิเมะได้ลิขสิทธิ์โดยทีไอจีเอ ได้สิทธิ์การออกฉายและจัดจำหน่ายอนิเมะทั้งสองภาค
เนื้อเรื่อง

ในโตเกียวเขต 20 คาเนกิ เคน เด็กหนุ่มมหาลัย ผู้ซึ่งพ่อและแม่ได้เสียชีวิตไปแล้ว ได้ถูกกูลสาวตนหนึ่งชื่อ ริเสะ หญิงสาวที่เขาชื่นชอบและขอออกเดตด้วย หลอกล่อเขาไปในที่ลับตาคนเพื่อที่จะกินเขา ระหว่างที่กำลังหลบหนีเอาตัวรอด ได้เกิดอุบัติเหตุขึ้นกับ ริเสะ และเขาก็ได้สลบไปด้วยอาการบาดเจ็บสาหัส เมื่อเขาฟื้นขึ้นหลังจากการผ่าตัดรักษาชีวิต เขาก็พบว่ามีความผิดปกติเกิดขึ้นกับตัวเอง และค้นพบว่าตัวเองได้ได้กลายเป็นครึ่งมนุษย์ครึ่งกูล (กูลตาเดียว) และไม่สามารถรับประทานอาหารของมนุษย์ได้ ระหว่างที่เขากำลังทุกข์ทรมานกับความหิวโหย เขาก็ได้รับความช่วยเหลือจากเหล่ากูลที่สังกัดร้านกาแฟนามว่า "อันเทย์คุ" ซึ่งสมาชิกของร้านกาแฟแห่งนี้ล้วนเป็นกูลกันทั้งสิ้น สิ่งเหล่านี้ทำให้ คาเนกิ เคน เริ่มยอมรับในตัวตนของเขา เพื่อที่จะได้เข้าใจการเป็นครึ่งมนุษย์ครึ่งกูล และเรียนรู้วิถีชีวิตของกูล เอาชีวิตรอดในโลกของกูล พร้อมๆกับการที่เขาตัองใช้ชีวิตอย่างเสแสร้ง และปิดบังความจริงเพื่อไม่ให้เพื่อนสนิทเพียงคนเดียวของเขา ฮิเดะ และมนุษย์ทั่วไปได้รับรู้
ตัวละคร

คาเนกิ เคน [金木 研 kaneki ken]
นางาจิกะ ฮิเดะโยชิ [永近 英良 Nagachika Hideyoshi]
คามิชิโระ ริเสะ [神代 利世 Kamishiro Rize]
นิชิโอะ นิชิกิ [西尾 錦 Nishio Nishiki]
คิริชิมะ โทวกะ [霧嶋 董香 Kirishima Touka]
โยชิมุระ [芳村 Yoshimura]
โยโมะ เร็นจิ [四方 蓮示 Yomo Renji]
อุตะ [ウタ Uta]
ฟูเองุจิ ฮินามิ [笛口 雛実 Fueguchi Hinami]
ฟูเองุจิ เรียวโกะ [笛口 リョーコ Fueguchi Ryouko]
ซึกิยามะ ชู [月山 習 Tsukiyama Shuu]
มาโดะ คุเรโอะ  [真戸 呉緒 Mado Kureo]
อาม่อน โคทาโร่ [亜門 鋼太朗 Koutarou Amon]
โอโมริ ยาคุโมะ (เจสัน) [大守 八雲 Oomori Yakumo]
คิริชิมะ อายาโตะ [霧嶋 絢都 Kirishima Ayato]
แหล่งข้อมูลอื่น

โตเกียวกูล ที่ ยังค์จัมป์รายสัปดาห์ (ญี่ปุ่น)
เว็บไซต์อนิเมะอย่างเป็นทางการ (ญี่ปุ่น)
ดูโตเกียวคูลทุกตอนแบบถูกลิขสิทธิ์ ได้ที่ TrueID Movie เก็บถาวร 2020-10-26 ที่ เวย์แบ็กแมชชีน
หน้ากากเสือ

| --- | --- |
หน้ากากเสือ
タイガーマスク (Taigā Masuku)
แนว: กีฬา (มวยปล้ำอาชีพ)
มังงะ
เขียนโดย: อิกกิ คาติวาระ
วาดภาพโดย: นาโอกิ สึจิ
สำนักพิมพ์: สำนักพิมพ์โคดันชะ
นิตยสาร: โบกูระ แมกกะซีน
กลุ่มเป้าหมาย: โชเน็ง
ตีพิมพ์ตั้งแต่: 1968 – 1971
จำนวนเล่ม: 14
อนิเมะ
กำกับโดย: ทาเคชิ ทามิยะ
เขียนบทโดย: มาซากิ ซูจิ   ทาดาชิ คนโดะ   โทโยฮิโระ อันโดะ
ดนตรีโดย: ชุนซุเกะ คิกุจิ
สตูดิโอ: โทเอแอนิเมชัน
ฉาย:  2 ตุลาคม ค.ศ.1969  –  30 กันยายน ค.ศ.1971
อนิเมะ
กำกับโดย: ทาเคชิ ทามิยะ
สตูดิโอ: โทเอแอนิเมชัน
ฉาย: ค.ศ. 1970 (1970)
อนิเมะ
Tiger Mask II
กำกับโดย: โคโซ โมริชิตะ
เขียนบทโดย: ฮารูยะ ยามาซากิ
ดนตรีโดย: ชุนซุเกะ คิกูจิ
สตูดิโอ: โทเอแอนิเมชัน
ฉาย:  20 เมษายน ค.ศ.1981  –  18 มกราคม ค.ศ.1982
ภาพยนตร์ฉบับคนแสดง
กำกับโดย: เคน โอชิไอ
อำนวยการสร้างโดย: โทชิอากิ นากาซาวะ   ฮิเดฮิโระ อิโตะ   โยชิฮิโระ ยามาโมโตะ
เขียนบทโดย: ฮิเดฮิโระ อิโตะ   อิตารุ เอระ   เคน โอชิไอ   ไมเคิล เวลเลส ช็อก
ดนตรีโดย: โคจิ เอ็นโดะ
สตูดิโอ: โชจิกุ
ฉาย: 9 พฤศจิกายน ค.ศ. 2013 (2013-11-09)
ความยาว: 90 นาที
หน้ากากเสือ หรือ ไทเกอร์มาสค์ (ญี่ปุ่น: タイガーマスク; โรมาจิ: Taigā Masuku) เป็นมังงะที่เขียนโดยอิคคิ คะจิวะระ วาดภาพประกอบโดยนะโอะกิ ทซึจิ ตีพิมพ์โดยสำนักพิมพ์โคดันฉะ โดยช่วงปี ค.ศ. 1968 ถึง 1969 ลงในโบคุระแม็กกาซีน และย้ายมาลงในโชเน็นแม็กกาซีนรายสัปดาห์ ช่วงปี ค.ศ. 1970 ถึง 1970 ตีพิมพ์รวมเล่มทั้งสิ้น 14 เล่ม ต่อมาถูกนำมาสร้างเป็นอนิเมะโดยโตเอแอนิเมชัน จำนวน 105 ตอน ฉายทางโทรทัศน์สถานีโยมิอูริ ระหว่างปี ค.ศ. 1969-ค.ศ. 1971 และภาคสอง จำนวน 33 ตอน ฉายทางทีวีอาซาฮีเมื่อปี 1981 หน้ากากเสือเคยถูกนำมาสร้างเป็นภาพยนตร์เรื่องยาว ออกฉายในปี ค.ศ. 1970 ส่วนในประเทศไทยได้ฉายในปี พ.ศ. 2524
เนื้อเรื่อง

เนื้อเรื่องกล่าวถึงนักมวยปล้ำอาชีพ ที่สวมหน้ากากรูปหัวเสือปิดบังใบหน้าขึ้นต่อสู้บนเวที ในชีวิตปกติเขามีชื่อจริงว่า นาโอโตะ ดาเตะ (ญี่ปุ่น: 伊達 直人; โรมาจิ: Date Naoto) เป็นเด็กกำพร้าในสมัยเด็กของเขาได้รับการเลี้ยงดูมาจากบ้านเด็กกำพร้า ในวันหนึ่งเขาได้ไปที่สวนสัตว์แล้วได้เห็นเสือ ก็เลยเอ่ยออกมาว่า "ฉันอยากจะแข็งแกร่งเหมือนเสือ"และวิ่งหนีแต่ขณะวิ่งหนีไปนั้นก็ไปพบกับองค์กรลับที่ชื่อว่า "ถ้ำเสือ" จึงได้เป็นนักมวยปล้ำของถ้ำเสือและใช้ชื่อว่า หน้ากากเสือ และมีฉายาว่าปีศาจเหลือง (ญี่ปุ่น: イエロー・デビル; โรมาจิ: Ierō Debiru)ต่อมานาโอโตะ ดาเตะด้วยไม่มีเงินจ่ายให้"ถ้ำเสือ"เขาจึงถูกตามล่าโดยส่งนักสู้จากถ้ำเสือมาต่อสู้ด้วย โดยหมายจะสังหารหน้ากากเสือต่อหน้าผู้ชมบนสังเวียนต่อสู้
มวยปล้ำอาชีพ

จากความนิยมในมังงะและอนิเมะ ช่วงต้นทศวรรษ 1980 บริษัทมวยปล้ำอาชีพญี่ปุ่น ชื่อ นิวเจแปนโปรเวรสลิง ได้ซื้อลิขสิทธิ์หน้ากากเสือ และมอบหมายให้นักมวยปล้ำชื่อ ซะโทะรุ ซะยะมะ ขึ้นปล้ำโดยสวมหน้ากากและใช้ชื่อหน้ากากเสือ ซะยะมะเป็นนักมวยปล้ำอาชีพชาวญี่ปุ่นคนแรกที่ได้รับตำแหน่งแชมเปียนรุ่นจูเนียร์เฮฟวีเวท ทั้งดับเบิลยูดับเบิลยูเอฟในสหรัฐอเมริกา (ปัจจุบันคือ ดับเบิลยูดับเบิลยูอี) และเอ็นดับเบิลยูเอในญี่ปุ่น ก่อนจะลาออกในปี 1983 เนื่องจากไม่พอใจเรื่องอิทธิพลในแวดวงมวยปล้ำอาชีพ  หลังจากซะยะมะ ได้มีนักมวยปล้ำอีก 4 คน ที่ปล้ำโดยใช้ชื่อ หน้ากากเสือ


ตั้งแต่ ค.ศ. 1995 ชื่อของหน้ากากเสือก็ได้รับการถือใช้โดย โยชิฮิโร ยามาซากิ ผู้ซึ่งได้รับการฝึกฝนโดยตรง (และได้รับการรับรองอย่างเป็นทางการ) โดยซายามะ ซึ่งหน้ากากเสือ IV เดิมได้ร่วมแสดงผลงานในรายการมิชิโนคุโปรเวรสลิง และเข้าร่วมรายการนิวเจแปนใน ค.ศ. 2002 ตั้งแต่นั้นมา เขาก็ได้เป็นผู้เข้ารับการคัดเลือกระดับบน (ควบคู่กับ มิโนรุ ทานากะ) เพื่อแทนที่ไลเกอร์ในฐานะดาวเด่นในรุ่นจูเนียร์เฮฟวี่เวทของรายการนิวเจแปน
ในช่วงปลายปี ค.ศ. 2010 ต่อต้นปี ค.ศ. 2011 ได้เกิดปรากฏการณ์บริจาคหน้ากากเสือ ในประเทศญี่ปุ่น ได้มีผู้นำอุปกรณ์การศึกษามาบริจาคให้กับสถานรับเลี้ยงเด็กกำพร้า โดยระบุชื่อผู้บริจาคว่า "นาโอโตะ ดาเตะ" เมื่อมีสื่อมวลชนจำได้ว่าชื่อนี้เป็นชื่อจริงของหน้ากากเสือ และนำมาเสนอข่าว ทำให้เกิดพฤติกรรมเลียนแบบไปทั่วประเทศ  มีผู้นำสิ่งของไปบริจาคโดยระบุชื่อนี้ให้กับสถานเลี้ยงเด็กทั่วประเทศญี่ปุ่น ที่มีอยู่กว่า 500 แห่ง
แหล่งข้อมูลอื่น

Tiger Mask Catoon Arabic / English Website - Story, Characters, Downloads, DVD And Much More..
Tiger Mask Wrestler Info เก็บถาวร 2011-05-25 ที่ เวย์แบ็กแมชชีน
หน้ากากเสือ (อนิเมะ) ที่เครือข่ายข่าวอนิเมะ
Tiger Mask movie Japanese
A history of the Tiger Mask gimmick, with all the profiles of the Tiger Mask wrestlers, plus related and unrelated characters (In Japanese)
Tiger Mask screenshots from Anime Click เก็บถาวร 2006-10-14 ที่ เวย์แบ็กแมชชีน
Tiger Mask Anime Info in details English and Japanese เก็บถาวร 2007-10-16 ที่ เวย์แบ็กแมชชีน